CELEX: 62012CA0409
Language: et
Date: 2014-03-06 00:00:00
Title: Kohtuasi C-409/12: Euroopa Kohtu (kolmas koda) 6. märtsi 2014 . aasta otsus (Oberster Patent- und Markensenat’i eelotsusetaotlus – Austria) – Backaldrin Österreich The Kornspitz Company GmbH versus Pfahnl Backmittel GmbH (Kaubamärgid — Direktiiv 2008/95/EÜ — Artikli 12 lõike 2 punkt a — Kaubamärgiõiguste lõppenuks tunnistamine — Kaubamärk, mis on omaniku tegevuse või tegevusetuse tõttu kaubanduses muutunud selle kauba või teenuse üldnimeks, mille jaoks ta on registreeritud — Viis, kuidas tajuvad sõnalist tähist KORNSPITZ esiteks edasimüüjad ja teiseks lõpptarbijad — Eristusvõime kaotamine üksnes lõpptarbijate silmis)

28.4.2014   
            
            
               ET
            
            
               Euroopa Liidu Teataja
            
            
               C 129/3
            
         Euroopa Kohtu (kolmas koda) 6. märtsi 2014. aasta otsus (Oberster Patent- und Markensenat’i eelotsusetaotlus – Austria) – Backaldrin Österreich The Kornspitz Company GmbH versus Pfahnl Backmittel GmbH
   (Kohtuasi C-409/12) (1)
   
   ((Kaubamärgid - Direktiiv 2008/95/EÜ - Artikli 12 lõike 2 punkt a - Kaubamärgiõiguste lõppenuks tunnistamine - Kaubamärk, mis on omaniku tegevuse või tegevusetuse tõttu kaubanduses muutunud selle kauba või teenuse üldnimeks, mille jaoks ta on registreeritud - Viis, kuidas tajuvad sõnalist tähist KORNSPITZ esiteks edasimüüjad ja teiseks lõpptarbijad - Eristusvõime kaotamine üksnes lõpptarbijate silmis))
   2014/C 129/03
   Kohtumenetluse keel: saksa
   
      Eelotsusetaotluse esitanud kohus
   
   Oberster Patent- und Markensenat
   
      Põhikohtuasja pooled
   
   
      Hageja: Backaldrin Österreich The Kornspitz Company GmbH
   
      Kostja: Pfahnl Backmittel GmbH
   
      Ese
   
   Eelotsusetaotlus – Oberster Patent- und Markensenat – Euroopa Parlamendi ja nõukogu 22. oktoobri 2008. aasta direktiivi 2008/95/EÜ kaubamärke käsitlevate liikmesriikide õigusaktide ühtlustamise kohta (ELT L 299, lk 25) artikli 12 lõike 2 punkti a tõlgendamine – Lõppenuks tunnistamise põhjused – Registreeritud sõnamärk, mis on tarbijate jaoks muutunud asjaomase kauba üldnimeks, kuna vahendajad ei teavita neid kaubamärgi olemasolust – Asjaomase kauba alternatiivsete nimetuste puudumine – Kaubamärgi omaniku tegevusetus
   
      Resolutsioon
   
   
               1.
            
            
               Euroopa Parlamendi ja nõukogu 22. oktoobri 2008. aasta direktiivi 2008/95/EÜ kaubamärke käsitlevate liikmesriikide õigusaktide ühtlustamise kohta artikli 12 lõike 2 punkti a tuleb tõlgendada nii, et sellises olukorras, nagu käsitletakse põhikohtuasjas, võib kaubamärgiõiguse seoses teatava kaubaga, mille jaoks see kaubamärk on registreeritud, lõppenuks tunnistada, kui kaubamärk on kaubamärgiomaniku tegevuse või tegevusetuse tulemusena muutunud asjaomase kauba üldnimeks selle põhjal, kuidas ainult lõpptarbija seda kaubamärki tajub.
            
         
               2.
            
            
               Direktiivi 2008/95 artikli 12 lõike 2 punkti a tuleb tõlgendada nii, et „tegevusetusena” selle sätte tähenduses võib määratleda seda, kui kaubamärgiomanik ei kohusta edasimüüjaid lisaks kaubamärki kasutama sellise kauba turustamisel, mille jaoks asjaomane kaubamärk on registreeritud.
            
         
               3.
            
            
               Direktiivi 2008/95 artikli 12 lõike 2 punkti a tuleb tõlgendada nii, et kaubamärgiõiguse lõppenuks tunnistamine ei eelda selle kindlakstegemist, kas kaubal, mille kaubamärk on kaubanduses muutunud üldnimeks, on ka muid nimetusi.
            
         
      (1)  ELT C 399, 22.12.2012.